
PËRDISA SHTESA NË LIGJIN NR.10273, DATË 29.4.2010, “PËR DOKUMENTIN ELEKTRONIK”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:  

Në ligjin nr.10273, datë 29.4.2010, “Për dokumentin elektronik”, bëhen këto shtesa:

Neni 1

Në nenin 3, “Përkufizime”, pas pikës 10shtohet pika 11 me këtë përmbajtje:
“11. “Kod dydimensional” është logo grafike, e lexueshme nga sistemet kompjuterike, e cila përmban të dhëna dhe/ose informacione të koduara, në format numerik, alfanumerik dhe binar.”.

Neni 2

Në nenin 10, “Kopja në letër e dokumentit elektronik”, pas pikës 1 shtohet pika 1/a me këtë përmbajtje:
“1/a. Kopja, në letër, e dokumentit elektronik, mund të bëhet duke vendosur  në të një apo më shumë kode dydimensionale, të cilat mundësojnë verifikimin e përputhshmërisë së kopjes, në letër, me dokumentin elektronik origjinal.
Rregullat dhe procedurat për vërtetimin e kopjes, në letër, të dokumentit elektronik, nëpërmjet vendosjes së një apo më shumë kodeve dydimensionale, përcaktohen me udhëzim të ministrit përgjegjës për fushën e teknologjisë së informacionit.”.

Neni 3
Nxjerrja e akteve nënligjore

Ngarkohet ministri përgjegjës për fushën e teknologjisë së informacionit që, brenda 3 muajve nga hyrja në fuqi e këtij ligji, të nxjerrë aktet e nevojshme nënligjore në zbatim të nenit 2 të këtij ligji. 

Neni 4
Hyrja në fuqi 

Ky ligj hyn në fuqi 15 ditë pas botimit në Fletoren Zyrtare.

Miratuar në datën 23.9.2015

Shpallur me dekretin nr. 9271, datë 12.10.2015  të Presidentit të Republikës, Bujar Nishani

